รัฐบาลไทย-ข่าวทำเนียบรัฐบาล-ปลัด มท. นำประชุมติดตามการป้องกันและปราบปรามยาเสพติดด้วยกลไกมหาดไทยและภาคีเครือข่ายในระดับพื้นที่ เน้นย้ำ ทำสงครามกับยาเสพติดอย่างเข้มข้นและจริงจัง พร้อมมอบ 3 แนวทางแก้ปัญหา
วันศุกร์ที่ 5 มกราคม 2567
05/01/2567
ปลัด มท. นําประชุมติดตามการป้องกันและปราบปรามยาเสพติดด้วยกลไกมหาดไทยและภาคีเครือข่ายในระดับพื้นที่ เน้นย้ํา ทําสงครามกับยาเสพติดอย่างเข้มข้นและจริงจัง พร้อมมอบ 3 แนวทางแก้ปัญหา
ปลัด มท. นําประชุมติดตามการป้องกันและปราบปรามยาเสพติดด้วยกลไกมหาดไทยและภาคีเครือข่ายในระดับพื้นที่ เน้นย้ํา ทําสงครามกับยาเสพติดอย่างเข้มข้นและจริงจัง พร้อมมอบ 3 แนวทางแก้ปัญหาโดยทันที ทั้งการสแกนหาผู้เสพหน้าใหม่/หน้าเก่า ติดตามให้กําลังใจผู้ผ่านการบําบัด
ปลัดมหาดไทยนําประชุมติดตามการป้องกันและปราบปรามยาเสพติดด้วยกลไกมหาดไทยและภาคีเครือข่ายในระดับพื้นที่ เน้นย้ํา ทําสงครามกับยาเสพติดอย่างเข้มข้นและจริงจัง พร้อมมอบ 3 แนวทางแก้ปัญหาโดยทันที ทั้งการสแกนหาผู้เสพหน้าใหม่/หน้าเก่า ติดตามให้กําลังใจผู้ผ่านการบําบัดและครอบครัว และสร้างการรับรู้และพลังความร่วมมืออย่างต่อเนื่อง เพื่อทําให้ทุกพื้นที่ปลอดยาเสพติดอย่างยั่งยืน
วันนี้ (5 ม.ค. 67) นายสุทธิพงษ์ จุลเจริญ ปลัดกระทรวงมหาดไทย เปิดเผยภายหลังจากได้มีการประชุมติดตามการดําเนินงานด้านการป้องกันและปราบปรามยาเสพติดเชิงรุกด้วยกลไกกระทรวงมหาดไทยและภาคีเครือข่ายในระดับพื้นที่ ซึ่งมี นายอรรษิษฐ์ สัมพันธรัตน์ อธิบดีกรมการปกครอง นายขจร ศรีชวโนทัย อธิบดีกรมส่งเสริมการปกครองท้องถิ่น นางสาวมนทิรา เข็มทอง ผู้อํานวยการสํานักพัฒนาทุนและองค์กรการเงินชุมชน กรมการพัฒนาชุมชน นายธนิต ภูมิถาวร ผู้อํานวยการสํานักนโยบายและแผน สํานักงานปลัดกระทรวงมหาดไทย และเจ้าหน้าที่ที่เกี่ยวข้อง ร่วมประชุม
นายสุทธิพงษ์ จุลเจริญ ปลัดกระทรวงมหาดไทย กล่าวว่า การแก้ไขปัญหายาเสพติดและการรักษาความสงบเรียบร้อยของสังคมไทยเป็นเรื่องที่ทุกภาคส่วนต้องให้ความสําคัญและขับเคลื่อนแก้ไขปัญหาอย่างต่อเนื่อง ทั้งในมิติการปราบปราม การบําบัดรักษา แต่สิ่งสําคัญ คือ มาตรการป้องกันเพื่อเสริมสร้างภูมิคุ้มกันทางสังคม เพราะสังคมไทยเรามักจะตื่นตัวกับเรื่องการแก้ไขปัญหายาเสพติดและการรักษาความสงบเรียบร้อยขณะเกิดเหตุ และเมื่อเวลาผ่านไปการขับเคลื่อนอย่างต่อเนื่องก็จะเบาบางลดน้อยลง และเมื่อเกิดเหตุอาชญากรรมขึ้นถึงจะมาคุยกัน เปรียบเสมือนเป็นหุ่นยนต์รอกดปุ่มให้ทํางาน ทั้งนี้ เพราะปัญหายาเสพติดเป็นงานหลัก (Core Business) ในการทํางาน “บําบัดทุกข์ บํารุงสุข” ของกระทรวงมหาดไทย เพราะปัญหาสังคมส่วนใหญ่ล้วนเกิดมาจากปัญหายาเสพติดแทบทั้งสิ้น ทั้งการทําร้ายร่างกายบุพการี ทําร้ายร่างกายผู้อื่น การทําลายทรัพย์สินส่วนบุคคลและทรัพย์สินสาธารณะ โดยเฉพาะอย่างยิ่งการทําร้ายเจ้าหน้าที่ที่ปฏิบัติงานตามกฎหมายเพื่อระงับเหตุและสร้างความผาสุกให้กับพี่น้องประชาชนและสังคมจนได้รับบาดเจ็บสาหัสหรือกระทั่งเสียชีวิตจากการปฏิบัติหน้าที่
“ท่านอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ได้มอบ 10 นโยบายเน้นหนักให้กับกระทรวงมหาดไทย โดยข้อที่ 9 คือ การมุ่งเน้นการแก้ไขปัญหายาเสพติดที่เป็นมาตรการเชิงรุก เน้นป้องกันก่อนปราบปราม และมีการกําหนดตัวชี้วัดที่ชัดเจน ซึ่งที่ผ่านมากระทรวงมหาดไทยได้มีการ Kick off ชุดเฉพาะกิจทั้งระดับกรมและระดับจังหวัด เพื่อตรวจสถานบริการ และจัดตั้งศูนย์บําบัดและฟื้นฟูสภาพทางสังคม มีศูนย์ป้องกันและปราบปรามยาเสพติดระดับจังหวัด อําเภอ รวมถึงหมู่บ้านเศรษฐกิจพอเพียงและหมู่บ้านยั่งยืนที่เกี่ยวข้องกับการป้องกันยาเสพติด ทั้งนี้ เพื่อให้การขับเคลื่อนแก้ไขปัญหายาเสพติดเป็นไปอย่างต่อเนื่อง จึงขอให้กรมการปกครอง กรมส่งเสริมการปกครองท้องถิ่น และกรมการพัฒนาชุมชน ดําเนินการตามกรอบการทํางานร่วมกัน 3 ประการ ประการแรก คือ การปลุกจิตสํานึกของข้าราชการผู้รับผิดชอบ โดยเฉพาะผู้นําในพื้นที่ เริ่มตั้งแต่ผู้ว่าราชการจังหวัด นายอําเภอ ปลัดอําเภอ กํานัน ผู้ใหญ่บ้าน พัฒนาการจังหวัด พัฒนาการอําเภอ พัฒนากร ผู้บริหารองค์กรปกครองส่วนท้องถิ่น ให้มี “Passion” มีอุดมการณ์ ตามทฤษฎี Y ควบคู่กับทฤษฎี X คือ มุ่งผลสัมฤทธิ์ของงาน เช่น การมีหมู่บ้านที่ดีที่สุด (Best Practice) เพื่อเป็นต้นแบบขยายผลสู่พื้นที่อื่น ๆ ซึ่งเราไม่ได้มุ่งมั่นทําให้เกิดขึ้นเพียง 1 จังหวัด 1 หมู่บ้านยั่งยืน แต่เรามุ่งมั่นทําให้เกิดสิ่งที่ดีอย่างยั่งยืนในทุกหมู่บ้าน โดยการนําเอานโยบายไปปฏิบัติ มี “Output : ผลผลิต” ที่สามารถวัดผลได้ ดังนั้น ทุกส่วนราชการต้องช่วยกันหนุนนําและหนุนเสริมทําให้คนมหาดไทยเป็นผู้นําในการป้องกันและแก้ไขปัญหายาเสพติดให้หมดไปจากสังคมไทย” นายสุทธิพงษ์ฯ กล่าวในช่วงต้น
นายสุทธิพงษ์ จุลเจริญ ปลัดกระทรวงมหาดไทย กล่าวต่ออีกว่า หากเรามองภาพรวมของปัญหายาเสพติดอย่างกว้าง ๆ จะมีองค์ประกอบที่สําคัญ คือ เมื่อมีผู้เสพก็ต้องมีผู้ค้า เมื่อมีผู้ค้าก็จะมีผู้เสพ ซึ่งสังคมไทยเราปฏิเสธไม่ได้ว่าเรามีทั้ง Supply Side และ Demand Side คือ ผู้เสพ ผู้ขาย แต่ในความเป็นจริงสังคมเรานั้นยังมี “กลุ่มคนสีขาว” หรือที่เรียกว่า “กลุ่มจิตอาสา” ที่ไม่ยุ่งเกี่ยวกับยาเสพติด และมีความตื่นตัว “Active” เข้มแข็ง มุ่งมั่นตั้งใจในการดูแลสังคม ซึ่งกระทรวงมหาดไทยได้รับการจัดสรรงบประมาณจากรัฐบาลเป็นเงินอุดหนุนองค์กรปกครองส่วนท้องถิ่นในด้านการแก้ไขปัญหายาเสพติด ที่ถือเป็นทรัพยากรที่ผู้บริหารองค์กรปกครองส่วนท้องถิ่นและผู้นําท้องที่สามารถใช้ในการบริหารจัดการเพื่อทําให้ชุมชนมีความเข้มแข็ง ลูกหลานห่างไกลจากยาเสพติด ซึ่งที่ผ่านมาประเทศไทยเรามีภาพจําในการทําสงครามกับยาเสพติด โดยมุ่งเน้นปราบปรามผู้ค้ายาเสพติด ด้วยการกวดขันปราบปรามและจับกุมอย่างเข้มข้น แต่ทว่าจุดแตกหักของความสําเร็จและล้มเหลวอยู่ที่การเอาจริงเอาจังในการปราบปรามผู้ค้า ซึ่งกระทรวงมหาดไทยได้ทําทะเบียนผู้ค้าและดําเนินการปราบปรามจับกุม ทําทะเบียนผู้เสพยาเสพติดโดยสมัครใจ และนําเข้าสู่กระบวนการบําบัดเพื่อคืนคนดีสู่สังคม แต่ในทางตรงกันข้ามถ้าผู้เสพที่ไม่มาลงทะเบียน และตั้งใจหลบหลีกเลี่ยง หนําซ้ํายังกระทําผิดโดยไม่เกรงกลัวกฎหมาย เราก็จะดําเนินคดีและลงโทษตามกฎหมายอย่างถึงที่สุด
“สิ่งสําคัญ คือ เราต้อง “เป็นผู้นําทุกภาคส่วน” ให้ตระหนักเห็นถึงความสําคัญในการแก้ไขปัญหายาเสพติดอย่างจริงจัง ด้วยการบูรณาการและสนธิกําลังกับภาคีเครือข่าย อาทิ การจัดทําแผน นําเสนอกรอบแนวทางที่เป็นแผนปฏิบัติที่ชัดเจนและเป็นรูปธรรมเสนอต่อผู้บังคับบัญชาในระดับพื้นที่ โดยในด้านการปราบปรามต้องมี “ความเด็ดขาดตามกฎหมาย” เริ่มจากต้องมีข้อมูลของผู้ค้า/ผู้เสพ ทําทุกวิถีทางตามที่กฎหมายให้อํานาจจนกว่าจะจับผู้ค้าและพาผู้เสพเข้าสู่การบําบัดฟื้นฟูได้และต้องทําควบคู่การตรวจติดตามผลอย่างต่อเนื่อง รวมถึงการดําเนินการด้านสื่อสารสังคมเพื่อสร้างความตระหนักรู้และการมีส่วนร่วมของประชาชนในพื้นที่ ดังนั้น นับตั้งแต่นี้เป็นต้นไป กรมการปกครอง และกรมส่งเสริมการปกครองท้องถิ่น ต้องบูรณาการงานและสนธิกําลังภาคีเครือข่ายดําเนินการ 3 แนวทางที่ต้องทําทันที (Action Now) ได้แก่ 1) ต้องแสวงหาผู้ป่วยยาเสพติดทั้งรายเก่าและรายใหม่ โดยเฉพาะผู้ที่เคยผ่านการบําบัดฟื้นฟูแล้วกลับไปเสพใหม่ ต้องนําเข้าสู่ระบบโดยทันที และต้องเชิญผู้ที่มีความเชี่ยวชาญ ทั้งแพทย์ คุณครู และภาคีเครือข่าย มาร่วมดําเนินการบําบัดรักษาในสถานที่ที่ได้รับการจัดตั้งเป็นศูนย์ฟื้นฟูสภาพทางสังคม โดยสามารถขอความเมตตาจากคณะสงฆ์ ใช้วัดเป็นสถานที่ในการบําบัดฟื้นฟูซึ่งสอดคล้องตามบันทึกข้อตกลงความร่วมมือ (MOU) ที่กระทรวงมหาดไทยได้ลงนามร่วมกับคณะสงฆ์ 2) ต้องมีคณะทํางานลงพื้นที่ตรวจติดตามและให้กําลังใจผู้ผ่านการบําบัดฟื้นฟูและครอบครัวอย่างต่อเนื่อง เพื่อยืนยันกับตัวเราเอง และตอบสังคมไทยได้ว่า “เราทําได้จริงหรือไม่” 3) การรณรงค์ประชาสัมพันธ์สร้างการรับรู้ความเข้าใจเพื่อสร้างพลังการมีส่วนร่วมของทุกภาคส่วน ด้วยการบรรจุเข้าเป็นวาระการประชุมทุกการประชุมของทั้งจังหวัด อําเภอ และองค์กรปกครองส่วนท้องถิ่น เพื่อกระตุ้นปลุกเร้าให้ข้าราชการและบุคลากรภาครัฐตลอดจนภาคีเครือข่ายได้ทําหน้าที่เป็นผู้นําในการสร้างการตื่นรู้ ทําให้คนตื่นตัว และเห็นถึงการช่วยกันทําให้สังคมไทยปลอดจากยาเสพติด ในลักษณะแบบ “ไปที่ไหนก็ได้ยิน อยู่ที่ไหนก็มองเห็น” เพราะการประชาสัมพันธ์จะเป็นแรงบวกให้กลุ่มคนสีขาวได้ตื่นตัว ไม่นิ่งเฉยในการป้องกัน และเสริมแรงบวกในการนําผู้เสพมาบําบัดฟื้นฟู และตอกย้ําค่านิยมให้สังคมไทยและสังคมโลกได้ “รังเกียจเดียดฉันท์ยาเสพติด” เป็นหูเป็นตาให้กับฝ่ายบ้านเมืองเพื่อเสริมสมรรถนะการทํางานของภาครัฐในการแก้ไขปัญหายาเสพติด” นายสุทธิพงษ์ฯ กล่าวเพิ่มเติม
นายสุทธิพงษ์ จุลเจริญ ปลัดกระทรวงมหาดไทย กล่าวส่งท้ายว่า ขอให้คนมหาดไทยได้นําเป้าหมายและแนวทางการทํางานในการ “ทําสงครามกับยาเสพติด” ทําให้ยาเสพติดหมดไปจากสังคมไทย เริ่มจาก “การปรับปรุงความเข้มข้นของแผนป้องกันและปราบปรามยาเสพติดให้มีโครงสร้างกระบวนงานที่จริงจังและต่อเนื่อง” รวมถึงการทําให้พื้นที่ได้มีกิจกรรมรณรงค์สร้างความตระหนักรู้และกิจกรรมเสริมสร้างสุนทรียะ ทําให้เด็ก เยาวชน และประชาชนได้ใช้เวลาว่างให้เกิดประโยชน์ ใช้เวลามาทํากิจกรรมร่วมกัน เช่น การจัดการแข่งขันกีฬา การประกวดประขัน การส่งเสริมศิลปวัฒนธรรมพื้นบ้าน รวมถึงสร้างเสริมทักษะ/เครื่องมือในการประกอบอาชีพให้กับประชาชน ทําให้คนไทยห่างไกลจากยาเสพติด ซึ่งตัวอย่างที่สําคัญที่จะทําให้ประเทศชาติดํารงคงอยู่ได้ คือ การนํากรอบแนวทางของ “หมู่บ้านยั่งยืน” (Sustainable Village)” ทําสิ่งที่ดีให้เกิดขึ้นได้ด้วยพลังแห่งความสามัคคี ความพร้อมเพรียงกัน เริ่มจากเล็กไปใหญ่ จากทุกกลุ่มบ้าน หมู่บ้าน ตําบล อําเภอ ตลอดจนจังหวัด “ประเทศชาติก็จะยั่งยืน” เราต้องช่วยกันกําจัดยาเสพติดที่เปรียบเสมือนวัชพืชให้หมดไปจากสังคมไทย ด้วยจิตใจที่รุกรบ ด้วยความมุ่งมั่นในฐานะข้าราชการที่ดีในพระบาทสมเด็จพระเจ้าอยู่หัว เป็นราชสีห์ผู้จงรักภักดี มุ่งแก้ไขในสิ่งผิด ด้วยการ “บําบัดทุกข์ บํารุงสุข” ในทุกลมหายใจ เดินหน้าอย่างไม่หยุดยั้งด้วยความเคร่งครัดและจริงจัง พุ่งเป้าทําให้ยาเสพติดหมดไปจากสังคมไทย ประชาชนทุกคนปลอดภัย และมีความสุขอย่างยั่งยืน
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข#SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน#SDGsforAll #ChangeforGood